*Модел међуопштинског споразума*

*о образовању заједничке комуналне инспекције*

 На основу члана 20. став 1. тачка 11, а у вези са чл. 88, 88а, 88в. и 88д. Закона о локалној самоуправи („Службени гласник РС“, бр. 129/07, 83/14 – други закон, 101/16 – други закон и 47/18), члана 12. став 13. и члана 41. став 4. Закона о инспекцијском надзору („Службени гласник РС“, бр. 36/15, 44/18 и 95/18),члана 32. став 2. у вези са чланом 2. Закона о комуналним делатностима („Службени гласник РС“, бр. 88/11, 46/14, 104/16 и 95/18), члана 46. Закона о трговини („Службени гласник РС“, бр. 52/19), члана \_\_ Статута општине \_\_\_\_\_\_\_\_\_\_\_\_\_ („Службени лист општине \_\_\_\_\_\_\_\_\_\_\_“, број \_\_/\_\_), члана \_\_ Статута општине \_\_\_\_\_\_\_\_\_\_\_\_\_ („Службени лист општине \_\_\_\_\_\_\_\_\_\_\_“ број \_\_/\_\_), и члана \_\_ Статута општине \_\_\_\_\_\_\_\_\_\_\_\_\_ („Службени лист општине \_\_\_\_\_\_\_\_\_“, број \_\_/\_\_), општина\_\_\_\_\_\_\_\_\_\_\_, општина\_\_\_\_\_\_\_\_\_\_\_\_ и општина \_\_\_\_\_\_\_\_\_\_\_\_, дана \_\_.\_\_.2019. године, закључују

С П О Р А З У М

 О ОБРАЗОВАЊУ ЗАЈЕДНИЧКЕ СЛУЖБЕ ЗА КОМУНАЛНУ ИНСПЕКЦИЈУ

Предмет споразума

Члан 1.

 У циљу ефикаснијег и рационалнијег обављања послова инспекцијског надзора у комуналној области, потписнице овог споразума сагласне су да образују Заједничку службу за комуналну инспекцију општина[[1]](#footnote-1) \_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_ и \_\_\_\_\_\_\_\_\_\_\_\_\_\_(у даљем тексту: Заједничка служба).

 Овим споразумом уређују се: назив и седиште заједничке службе, обим и начин обављања послова, начин финансирања, управљање и надзор над радом, приступање споразуму других јединица локалне самоуправе, поступак иступања односно одустајања од споразума јединице локалне самоуправе, права и обавезе запослених као и друга питања од значаја за оснивање, рад и престанак радаЗаједничке службе, у складу са законом.

Назив и седиште Заједничке службе

Члан 2.

 Пун назив Заједничке службе је:Заједничка служба за комуналну инспекцију[[2]](#footnote-2) општина \_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_ и \_\_\_\_\_\_\_\_\_\_\_\_\_\_\_\_\_.

 Потписнице овог споразума сагласне су да се Заједничка служба организује са седиштем у општини \_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, број \_\_\_.

Печат Заједничке службе

Члан 3.

Заједничка служба има печат.

Печат је округлог облика са исписаним текстом: Република Србија, Заједничка служба за комуналну инспекцију општина \_\_\_\_\_\_\_\_\_\_\_\_, \_\_\_\_\_\_\_\_\_\_\_, \_\_\_\_\_\_\_\_\_\_.

Печат је исписан на српском језику, ћириличким писмом.

 Служба у свом раду користи и штамбиљ правоугаоног облика са текстом утврђеним у ставу 1. овог члана.

***Напомена уз члан 3:***

*У општинама на територији АП Војводине, печат садржи и назив Аутономне покрајине, а текст печата се исписује и на језику и писму националне мањине који је у службеној употреби на територији општина. Сагласност на изглед и садржину печата даје надлежни орган АП Војводина.*

*У општинама са мултиетничким саставом становништва, у којима је у службеној употреби и језик и писмо националне мањине, текст печата се исписује и на језику и писму националне мањине. Сагласност на изглед и садржину печата даје министарство надлежно за послове управе.*

Надлежност Заједничке службе

Члан 4.

 Заједничка служба образује се ради вршења инспекцијског надзора у комуналној области и спровођења заједничког управног извршења решења које у поступку инспекцијског надзора доноси комунални инспектор.

 Заједничка служба врши надзор над:

 1) вршењем комуналних делатности у складу са законом којим су уређене комуналне делатности, подзаконским актима и актима учесница споразума и то:

 - снабдевање водом за пиће;

 - пречишћавање и одвођење атмосферских и отпадних вода;

 - производња, дистрибуција и снабдевање топлотном енергијом;

 - управљање комуналним отпадом;

 - градски и приградски превоз путника;[[3]](#footnote-3)

 - управљање гробљима и сахрањивање;

 - погребна делатност;

 - управљање јавним паркиралиштима;

 - обезбеђивање јавног осветљења;

 - управљање пијацама;

 - одржавање улица и путева;[[4]](#footnote-4)

 - одржавање чистоће на површинама јавне намене;

 - одржавање јавних зелених површина;

 - димничарске услуге;

 - делатност зоохигијене;

 - другим делатностима од локалног интереса које су потписнице споразума, одредиле као комуналну делатност;

 2) стањем прописаног комуналног реда на територији општина - потписница споразума у складу са прописом оне општине на чијој територији се врши надзор;

 3) постављањем и уклањањем мањих монтажних објеката привременог карактерана јавним и другим површинама, балон хала спортске намене, надстрешница за склањање људи у јавном превозу, *објеката за депоновање и сепарацију речних агрегата и пловила на водном земљишту*[[5]](#footnote-5), споменика и спомен обележја, у складу са законом и одлуком општине на чијој територији се врши надзор;

 4) постављањем и коришћењем средстава за оглашавање на отвореним површинама, у складу са законом којим је уређено оглашавање и одлуком општине на чијој територији се врши надзор;

 5) држањем домаћих животиња и кућних љубимаца у складу са законом и одлуком општине на чијој територији се врши надзор;

 6) становањем и одржавањем зграда у складу са законом којим је уређено становање и одржавање зграда и спровођењем правила кућног реда, у складу са законом и одлуком општине на чијој територији се врши надзор;

 7) осталим областима из изворне надлежности над којим комунална инспекција врши инспекцијски надзор.

Потписнице овог споразума су сагласне да Заједничка служба, на основу добијене сагласности Владе, у складу са законом, врши и поверене послове[[6]](#footnote-6) инспекцијског надзора над трговином личним нуђењем, трговином у преносивим објектима, осим киоска и са преносивих средстава и опреме, као и над истицањем и придржавењем радног временa и истицањем пословног имена и других података, у складу са законом којим се уређује трговина.

Заједничка служба обавља изворне и поверене послове из става 1. и 2. овог члана на територији општина \_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_ и \_\_\_\_\_\_\_\_\_\_\_\_\_\_\_\_\_\_\_.

Унутрашња организација и систематизација

Члан 5.

 Унутрашња организација и систематизација радних места у Заједничкој служби утврђује се актом о унутрашњем уређењу и систематизацији радних места, који припрема руководилац Заједничке службе, у складу са заједничким смерницама надлежних органа потписница споразума, а сагласно закону којим се уређује положај запослених у јединицама локалне самоуправе.

Акт из става 1. овог члана, у складу са законом, обједињује начелник Општинске управе општине \_\_\_\_\_\_\_\_\_\_\_\_\_\_ и доставља на усвајање Oпштинском већу општине \_\_\_\_\_\_\_\_\_\_\_\_\_\_\_.

Руководилац Заједничке службе

Члан 6.

 Потписнице овог споразума сагласне су да руководиоца Заједничке службе постављају и разрешавају општинска већа потписница овог споразума, у складу са законом.

Руководилац Заједничке службе поставља се на основу јавног конкурса, на предлог међуопштинске конкурсне комисије, на период од пет година.

Овлашћују се председници општина потписницаовог споразума да именујупо једног члана у међуопштинску конкурсну комисију, у року од 30 дана од дана закључења овог споразума.

Руководилац Заједничке службе поставиће се у року од 60 дана од дана закључења овог споразума.

 Руководилац Заједничке службе одговаран је надлежном органу сваке потписнице споразума за извршавање послова у чију месну надлежност ти послови спадају, а за рад инспекције у целини, одговоран је органу надлежном за његово постављење.

У случају да једна од потписница овог споразума није сагласна са предлогом кандидата међуопштинске конкурсне комисије из става 1. овог члана, потписнице су сагласне да се споразум може раскинути са том општином, сагласном изјавом воља преосталих потписница, у року и на начин утврђен овим споразумом који се односи на раскид споразума.

Број и стручна спрема комуналних инспектора и других запослених

Члан 7.

 Потписнице овог споразума сагласне су да се у Заједничкој служби ангажују лица која испуњавају прописане услове за рад у органима локалне самоуправе и за рад на одговарајући радним местима и то:

* комунални инспектор, у звању самосталног саветника/саветника/вишег сарадника, број извршилаца \_\_ ;
* извршитељ, у звању референта, број извршилаца \_\_;
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_број извршилаца \_\_.

 Повећање и смањење броја запослених у Заједничкој служби, врши се на основу претходне сагласности општинских већа потписника овог споразума.

Начин попуњавања радних места у Заједничкој служби

Члан 8.

 Извршилачка радна места у Заједничкој служби попуњавају се на начин и поступку прописаним законом којим се уређује радноправни статус запослених у јединицама локалне самоуправе и овим споразумом.

Обављање других послова за потребе комуналне инспекције

Члан 9.

 Потписнице овогспоразума су сагласне да ће Општинска управа општине \_\_\_\_\_\_\_\_\_\_\_\_, за потребе Заједничке службе обављати финансијске и рачуноводствене послове, послове јавних набавки, послове управљања људским ресурсима, послове писарнице као и друге послове прописане законом.

Одлучивање о правима, обавезама и одговорностима запослених

Члан 10.

 Потписнице овог споразума су сагласне да о правима и обавезама из радног односа запослених у Заједничкој служби, њиховим платама и накнадама, дисциплинској и материјалној одговорности одлучује руководилац Заједничке службе, у складу са законом и подзаконским актима.

Начин вршења инспекцијског надзора

Члан 11.

 Комунални инспектори Заједничке службе у вршењу инспекцијског надзора имају овлашћења, права, обавезе и одговорности утврђене законом којим је уређен инспекцијски надзор, посебним законима над којима комунални инспектор врши надзор, као и подзаконским прописима и општима актима општина потписница овог споразума.

 У поступку вршења инспекцијског надзора, комунални инспектор, поступа сагласно начелима и правилима прописаним законом којим се уређује положај запослених у јединицама локалне самоуправе, као и сагласно начелима и правилима закона којиуређује општи управни поступак.

 При извршавању послова Заједничка служба дужна је да се руководи смерницама надлежног органа оне општине у чију месну надлежност спадају послови који се обављају.

 Комунални инспектор Заједничке службе је месно надлежан за целу територију за коју је основана Служба за комуналну инспекцију.[[7]](#footnote-7)

 Свако службено лице Заједничке службе месно је надлежно за целу територију на којој се спроводи заједничко управно извршење.

 Потписнице овог споразума, у којима није седиште Заједничке службе, обавезују се да омогуће пријем поднесака за Заједничку службу преко писарнице и електронским путем, у складу са законом, као и обавезу да, без одлагања, проследе примљене поднеске Заједничкој служби.

Процена ризика и планирање

Члан 12.

 Процена ризика у областима под надзором Заједничке службе врши се у складу са законом којим је уређен инспекцијски надзор и подзаконским прописима којима су уређени заједнички елементи процене ризика, као и посебни елементи односно критеријуми за процену ризика потписница овог споразума, односно министарства надлежног за послове трговине.

 Заједничка служба припрема предлог плана инспекцијског надзора за сваку потписницу споразума посебно.

 Предлог плана мора бити усаглашен и са смерницама Kоординационог тима за праћење споразума.

 Заједничка служба предлог годишњег плана доставља надлежним органима потписница овог споразума, на разматрање и усвајање.

 Овлашћени комунални инспектор ће у општинама потписница Споразума редован инспекцијски надзор вршити на основу плана инспекцијског надзора за сваку општину посебно, а ванредни инспекцијски надзор у складу са законом којим је уређен инспекцијски надзор.

Жалба на решење комуналног инспектора

Члан 13.

 Против решења комуналног инспектора странка може изјавити жалбу општинском већу потписнице овог споразума на чијој територији је комунални инспектор поступао.

Против решења комуналног инспектора, донетог у поступку инспекцијског надзора над повереним пословима странка може изјавити жалбу надлежном органу, ускладу са законом.

 Заједничка служба поступа по жалби, у својству првостепеног органа, у складу са законом којим је уређен општи управни поступак.

Изузеће руководиоца и службених лица

Члан 14.

 О изузећу службених лица запослених у Заједничкој службе одлучује њен руководилац.

 О изузећу руководиоца Заједничке службе одлучује општинско веће општине у чију месну надлежност спадају послови, односно посао поводом кога се изузеће тражи.

Накнада штете

Члан 15.

 За штету коју својим радом нанесе Заједничка служба трећем лицу, одговарају солидарно потписнице овог споразума.

Приходи од новчаних казни и прекршајних налога

Члан 16.

 Приход од прекршајних налога и новчаних казни изречених у поступку управног извршења комуналног инспектора и приход од продаје робе одузете решењем комуналног инспектора је приход буџета потписнице овог споразума на чијој територији је комунални инспектор поступао.

Финансирање Заједничке службе

Члан 17.

 Финансирање Заједничке службе врши се применом два критеријума:

 1) процентуалним уделом, према обиму послова које за потписнице овог споразума врши Заједничка служба, који се одређује према броју становника потписница споразума – финансирају се плате запослених, набавка опреме, канцеларијски материјал, трошкови воде, струје, грејања, материјални трошкови (трошкови горива, регистрације возила, осигурања),

 2) према вредности трошкова планираних управних извршења за сваку општину посебно на основу спроведеног поступка јавних набавки - спровођење радњи управног извршења преко другог лица – јавног предузећа, другог правног лица или предузетника, у складу са одредбама Закона о општем управном поступку (уклањање монтажних објеката, пловила/плутајућих објеката, средстава за оглашавање, запрека за возила и др.).

 Потписнице овог споразума су сагласне да је процентуално учешће у финансирању из става 1. тачка 1. овог споразума, према броју становника на основу последњег званичног пописа:

* \_\_\_% општина \_\_\_\_\_\_\_\_\_\_\_\_\_\_,
* \_\_\_% општина \_\_\_\_\_\_\_\_\_\_\_\_\_\_,
* \_\_\_% општина \_\_\_\_\_\_\_\_\_\_\_\_\_\_,

Плаћање трошкова рада Заједничке службе

Члан 18.

 Потписнице овог споразума су сагласне да трошкове рада Заједничке службе из члана 17. овог споразума, општине \_\_\_\_\_\_\_\_\_\_\_\_\_\_\_\_ и \_\_\_\_\_\_\_\_\_\_\_\_\_\_ плаћају до 10. у месецу за претходни месец, на жиро рачун буџета општине \_\_\_\_\_\_\_\_\_\_\_\_\_\_\_\_\_\_\_, на основу достављене месечне фактуре од стране општине \_\_\_\_\_\_\_\_\_\_\_\_\_\_\_\_.

Накнада редовних трошкова поступка

Члан 19.

 Потписнице овог споразума су сагласне да редовне трошкове поступака инспекцијског надзора, у складу са законом о општем управном поступку, као и трошкове поступка који је покренут по службеној дужности и повољно окончан по странку, сноси свака општина на основу извештаја о поступању комуналног инспектора на њеној територији.

 Трошкове другостепеног поступка, у случају усвајања жалбе, у складу са законом о општем управном поступку, сноси свака општина на основу извештаја о поступању комуналног инспектора на њеној територији.

Извештај о раду Заједничке службе

Члан 20.

 Заједничка служба дужна је да општинским већима потписница овог споразума достави извештај о раду Заједничке службе, најмање једном у шест месеци.

 Извештај садржи елементе прописане законом који уређује инспекцијски надзор, податке о трошењу средстава, као и податке о представкама, начину њиховог решавања и мерама које су предузете.

 Заједничка служба дужна је да на захтев надлежних органа потписница овог споразума доставља и додатне извештаје, податке и информације о раду и извршавању појединих послова инспекцијског надзора.

Координациони тим[[8]](#footnote-8)

Члан 21.

 У циљу остваривања сарадње у складу са овим споразумом и решавања текућих питања образује се Координациони тим кога чине по један члан општинског већа и начелници општинских управа потписника споразума.

 Координационим тим се састаје најмање једном у два месеца.

 Седницама Координационог тима председава лице који се именује из реда чланова Координационог тима, на мандатни период од једне године.

Задатак Координационог тима

Члан 22.

 Задатак Координационог тима је да:

* прати реализацију овог споразума и рад инспекције;
* анализира функционисање међуопштинске сарадње и предлаже мере за њено унапређење;
* анализира кадровске потребе и предлаже мере за побољшање стања;
* анализира потребе за финансирањем и техничком опремљеношћу инспектора и подноси иницијативе надлежниморганима потписницаспоразума;
* разматра тромесечне извештаје инспекције и на основу њих даје предлоге руководиоцу Заједничке службе и надлежним органима општина за отклањање пропуста у раду или за унапређење рада;
* разматра годишњи и вишегодишњи план инспекцијског надзора;
* предлаже решења за унапређење организације рада;
* предлаже доношење или измене и допуне општинских одлука о условима и начину обављања комуналних делатности, комуналном уређењу и другим прописима у циљу уједначавања примене прописа из области комуналног уређења;
* предузима друге активности у циљу унапређења међуопштинске сарадње.

Извештај о раду Координационог тима

Члан 23.

 Координациони тим је дужан да најмање једном годишње, а најкасније до краја октобра текуће године сачини извештај о свом раду са предлогом мера и трошковима за рад заједничке инспекције које би требало планирати у буџетима за наредну годину.

 Извештај из става 1. овог члана доставља се општинским већима потписница овог споразума уз извештај о раду Заједничке службе.

Трајање споразума

Члан 24.

 Овај споразум се закључује на неодређено време и ступа на снагу даном потписивања.

Измене и допуне споразума

Члан 25.

 Измене и допуне овог споразума врше се анексом у писаном форми.

Приступање других јединица локалне самоуправе споразуму

Члан 26.

 Ако постоје технички и други услови, овом споразуму могу приступити и друге општине, о чему ће бити сачињен анекс уз овај споразум којим ће бити дефинисани услови и обавезе које мора испунити нова потписница.

**Клаузула обавезности**

**Члан 27.**

 За реализацију овог споразума, потписнице су сагласне да обезбеде у својим буџетима одговарајућа финансијска средства.

 Руководилац Заједничке службе дужан је да општинским управама, у складу са роковима прописаним буџетским календаром и по прибављеном мишљењу Координационог тима, достави предлог планираних трошкова рада Заједничке службе за наредну годину.

Иступање из споразума и престанак важења споразума

Члан 28.

 Свака потписница може тражити иступање из овог споразума, подношењем писаног захтева другим потписницама, најкасније шест месеци пре дана са којим се иступање захтева.

 Иступањем једне општине, овај споразум престаје да важи само у односу на ту општину.

 Општина која иступа дужна је да надокнади све доспеле, а неизмирене обавезе у року од 30 дана пре дана иступања.

 Овај споразум може престати да важи када све потписнице постигну сагласност о одустанку од споразума, истеком рока од шест месеци од дана постизања сагласности.

 У случају иступања и престанка важења овог споразума, потписнице се обавезују да у року од шест месеци од подношења захтева, односно постизања сагласности, договорно уреде питања: измирење доспелих и преузетих обавеза, начин окончања започетих поступака, начин преузимања послова, решавање питања статуса запослених и друга питања која се тим поводом намећу.

Раскид споразума

Члан 29.

 У случају да једна од потписница овог споразума не извршава своје обавезе, руководилац Заједничке службе, дужан је да без одлагања, обавести председника општине у чијем је седишту Заједничка служба.

 Председник општине из става 1. овог члана, може оставити накнадни, примерен рок општини за извршење доспеле а неизвршене обавезе.

 Ако и по истеку рока из става 2. овог члана, општина и даље не извршава своје преузете обавезе, потписнице овог споразума су сагласне да се споразум може раскинути са том општином сагласном изјавом воља преосталих потписница, у року од 30 дана од дана уручења писаног обавештења о намераваном раскиду.

 У случајевима раскида овог споразума, заједничка опрема остаје у власништву осталих потписница споразума.

Решавање спорова

Члан 30.

 Све евентуалне спорове који настану у току примене овог споразума решаваће председници општина потписница овог споразума.

Примена закона

Члан 31.

 На питања која нису уређена овим споразумом примењују се одговарајуће одредбе закона којим су уређени облигациони односи, управни поступак, инспекцијски надзор и положај запослених у јединицама локалне самоуправе.

Стварна и месна надлежност суда

Члан 32.

 За решавање спорова у вези са применом овог споразума, уговора се стварна и месна надлежност Основног суда у \_\_\_\_\_\_\_\_\_\_\_\_\_\_\_.

**Саставни делови споразума**

**Члан 33.**

Саставни део овог споразума су одлуке скупштина општина о усвајању Спразума и то:

* Одлука Скупштине општине \_\_\_\_\_\_\_\_\_\_\_\_\_\_\_\_ број \_\_\_\_\_\_\_ од \_\_.\_\_.2019. године,
* Одлука Скупштине општине \_\_\_\_\_\_\_\_\_\_\_\_\_\_\_\_ број \_\_\_\_\_\_\_ од \_\_.\_\_.2019. године,
* Одлука Скупштине општине \_\_\_\_\_\_\_\_\_\_\_\_\_\_\_\_ број \_\_\_\_\_\_\_ од \_\_.\_\_.2019. године.

Потписнице споразума констатују да су одлукама из става 1. овог члана дата овлашћења председницима наведених општина за потписивање овог споразума.

**Моменат закључења споразума**

**Члан 34.**

 Овај споразум се сматра закљученим када све скупштине општина потписница споразума својим одлукама усвоје споразум у истоветном тексту и њихови овлашћени представници – председници општина потпишу споразум.

**Евидентирање Споразума**

**Члан 35.**

 Потписнице овог споразума су сагласне да општина \_\_\_\_\_\_\_\_\_\_\_ достави министарству надлежном за локалну самоуправу Споразум о оснивању Заједничке службе за комуналну инспекцију, као и да обавести министарство о иступању, раскиду и престанку споразума у року од 30 дана од дана закључења, односно од дана иступања, раскида и престанкаспоразума.

Број примерака споразума

Члан 36.

 Овај споразум је сачињен у 9 (девет) истоветних примерака од којих свака потписница задржава по 3 (три) примерка споразума.

Објављивање споразума

Члан 37.

 Овај споразум се објављује у службеном гласилу сваке од потписница овог споразума.

П О Т П И С Н И Ц И :

 1. ОПШТИНА \_\_\_\_\_\_\_\_\_\_\_\_\_

 Председник општине (мп)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 2. ОПШТИНА \_\_\_\_\_\_\_\_\_\_\_\_\_

 Председник општине (мп)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 3. ОПШТИНА \_\_\_\_\_\_\_\_\_\_\_\_\_

 Председник општине (мп)

 \_\_\_\_\_\_\_\_\_\_\_\_\_\_\_\_\_\_\_\_\_\_\_

1. У овом моделу, реч ***општина*** користи се у смислу јединице локалне самоуправе, те се подједнако односи на **градове** и њихове одговарајуће органе (у контексту овог модела, скупштину града, градоначелника и градско веће). [↑](#footnote-ref-1)
2. Алтернатива:Међуопштинскакомунална инспекција општина \_\_\_\_\_\_\_\_\_\_\_\_\_. [↑](#footnote-ref-2)
3. У случају када није организована саобраћајна инспекција/инспекција друмског саобраћаја. [↑](#footnote-ref-3)
4. У случају да није организована инспекција за путеве. [↑](#footnote-ref-4)
5. Само за јединице локалне самоуправе (ЈЛС) које имају ову врсту објеката. [↑](#footnote-ref-5)
6. Члан 88а став 4. Закона о локалној самоуправи даје могућност да две или више ЈЛС могу предложити министарству надлежном за локалну самоуправу заједничко извршавање одређених поверених послова, у складу са законом којим се уређује државна управа и уредбом Владе којом се уређују ближи услови и начин извршавања заједнички послова. [↑](#footnote-ref-6)
7. У циљу рационалности и ефикасности у вршењу инспекцијског надзора, комунални инспектори Заједничке службе могу бити дислоцирани у свакој или у неким од потписница споразума. [↑](#footnote-ref-7)
8. **Напомена:** Потреба за постојањем овако уређеног координационог тима постоји посебно код образовања **заједничког органа**, службе или друге организације од стране **три или више ЈЛС**. [↑](#footnote-ref-8)